**Czifra József**

Czifra József a Kisvárdai Bessenyei György Gimnázium és Kollégium szakvizsgázott mesterpedagógusa, torna edzői szakképesítéssel is rendelkező testnevelője. A folyamatos szakmai fejlődés jegyében elvégezte az „Új módszertan, új tudás a mindennapos testnevelésben.” akkreditált továbbképzést, a „Felkészítés érettségi vizsgaelnöki feladatok ellátására” című továbbképzést, s azóta, 2006-tól rendszeresen vállal érettségi elnöki és emelt szintű érettségi vizsgán kérdezőtanári megbízást. A testnevelés érettségire eredményesen készíti tanítványait, akik magas százalékkal teljesítik nemcsak a középszintű, hanem az emelt érettségi vizsgát is.

Mesterprogramja hiánypótló, innovatív feladatgyűjteménnyel segíti a térség pedagógusait, és a tehetséges tanulók emelt szintű érettségire való felkészülését. Tehetséges tanulókkal való foglalkozásban nagy tapasztalata van röplabda és torna sportágban. Eredményességét mutatja, hogy lány tornászai évek óta a diákolimpia területi döntőjének sikerei után az országos döntőknek eredményes szereplői, mind az A és a B kategóriában. Tanítványai között több Jó tanuló-Jó sportoló kitüntetett van.

Intézményük Minősített Tehetséggondozó Műhely, Akkreditált Tehetségpont, melynek keretei között nemcsak a besis tehetségekkel, hanem kolléganőjével a térség óvodásaival és tehetséges általános iskolásaival is foglalkozik heti rendszerességgel.

Egyik szervezője a hangulatos „Mit rejt a zsák?” vetélkedőnek, a Besi Kupáknak.

Feladatát felelőségteljesen, szakmai elhivatottsággal végzi. Önfejlesztése tudatos, tájékozott a szakirodalomban. rendelkezik a pedagógiai folyamatok tervezéséhez, szervezéséhez és értékeléséhez szükséges elméleti és módszertani ismeretekkel. Képes együttműködően részt venni intézményi projektekben, osztályfőnöki feladatokban. Emberi tulajdonságai miatt kollégái szeretik és elismerik.